मेनिन्जाइटिस के निदान अथवा पहचान के लिये लंबर पंक्चर की आवश्यकता हो सकती है। स्पाइनल कैनाल में सुई डाल कर सेरिब्रोस्पाइनल द्रव csf का एक नमूना निकाला जाता है जो मस्तिष्क तथा मेस्र्रज्जु को आवरण किये रहता है। सीएसएफ़ का परीक्षण एक चिकित्सा प्रयोगशाला में किया जाता है। तीव्र मैनिंजाइटिस के प्रथम उपचार में तत्परता के साथ दी गयी एंटीबायोटिक तथा कुछ मामलों में एंटीवायरल दवा शामिल होती हैं। अत्यधिक सूजन से होने वाली जटिलताओं से बचने के लिए कॉर्टिकोस्टेरॉयडस् का प्रयोग भी किया जा सकता है। मेनिन्जाइटिस के गंभीर दीर्घकालिक परिणाम हो सकते हैं जैसे बहरापन मिर्गी हाइड्रोसेफॉलस तथा संज्ञानात्मक हानि विशेषरूप से तब यदि इसका त्वरित उपचार न किया जाये मेनिन्जाइटिस के कुछ रूपों से जैसे कि मेनिन्जोकोकी हिमोफिलस इन्फ्लुएंजा टाइप बी न्यूमोकोकी अथवा मम्प्स वायरस संक्रमणों से सम्बंधित प्रतिरक्षण के द्वारा बचाव किया जा सकता है।